איימי שומר

איימי בת' שומר (באנגלית: Amy Beth Schumer; נולדה ב-1 ביוני 1981) היא שחקנית, קומיקאית, סטנדאפיסטית, תסריטאית ומפיקת טלוויזיה יהודייה-אמריקאית. זוכת פרס פיבודי ופרס אמי על הסדרה שלה "איימי שומר" (Inside Amy Schumer).

קורות חיים
שומר נולדה במנהטן שבניו יורק. אביה הוא גורדון שומר, בעלים של חברת ריהוט, ממוצא יהודי. אימה סנדרה (לבית ג'ונס) מרקע נוצרי-פרוטסטנטי שהתגיירה. אביה הוא דודן שני של הסנאטור צ'אק שומר. בתחילת נעוריה הוריה התגרשו. לאחר מכן עברה לנסאו שבלונג איילנד שם גם הלכה לבית ספר לעברית בבית הכנסת המרכזי הרפורמי שבוועד שלו הייתה חברה אימה. בשנת 1999 סיימה את לימודיה בתיכון סאות' סייד, ובשנת 2003 סיימה תואר בתיאטרון מאוניברסיטת טאוסון במרילנד. לאחר מכן שבה לניו יורק ולמדה שנתיים בבית ספר לאמנויות הבמה William Esper Studio, ובמקביל עבדה כמלצרית וברמנית.

קריירה
הופיעה בקומדיה השחורה של אוף ברודוויי, "Keeping Abrest" שם שיחקה אישה צעירה המאובחנת בסרטן השד. ביוני 2004 החלה להופיע כסטנדאפיסטית. בשנת 2009, התארחה בפרק בסדרה "רוק 30".

באפריל 2011 יצא אלבום הסטנד-אפ הראשון שלה, "Cutting", ובאותה שנה היא השתתפה בספיישל ה"גריל" (Roast) של צ'ארלי שין בערוץ קומדי סנטרל והתארחה בפרק בסדרה "תרגיע". ב-2012 היא הופיעה ב"גריל" של רוזאן בר, בספיישל שלה בערוץ קומדי סנטרל, בסרט "בדיקת מחיר" לצד פארקר פוזי ובסרט "דרושה חברה לסוף העולם" בכיכובו של סטיב קארל. באפריל 2013 עלתה לשידור בערוץ קומדי סנטרל סדרה בכיכובה, "איימי שומר" (Inside Amy Schumer), והיא התארחה בשני פרקים בסדרה "בנות".

בשנת 2015 הנחתה את טקס פרסי הקולנוע של MTV. מאוחר יותר באותה שנה יצא לאקרנים הסרט "אסון מהלך", בו כיכבה שומר בתפקידה הקולנועי הראשי הראשון לצד ביל היידר וכן כתבה את התסריט. את הסרט ביים ג'אד אפאטו.

בשנת 2016 ראה אור ספרה של שומר, "נערה עם קעקוע גב תחתון" (The Girl with the Lower Back Tattoo).

בשנת 2017 שיחקה בתפקיד ראשי בסרט הקומי "באמאשל'ך" בבימויו של ג'ונתן לוין. באותה שנה שיחקה בסרט הדרמה "כשגיבורים חוזרים". באותה שנה ביצעה את הופעת הבכורה שלה במחזה של ברודוויי "Meteor Shower" שכתב סטיב מרטין. שומר הייתה מועמדת לפרס טוני לשחקנית הטובה ביותר במחזה לשנת 2018.

בשנת 2018 שיחקה בתפקיד הראשי בקומדיה "מרגישה פצצה", אותו גם הפיקה.

בשנת 2020 עלתה עם תוכנית בישול לצד בעלה שנקראת "Amy Schumer Learns to Cook" בערוץ האוכל, אשר כולו משודר מביתם המשותף.

בשנת 2022 השתתפה בתפקיד עצמה בעונה השנייה של הסדרה רק רוצחים בבניין

אקטיביזם 
באוקטובר 2023, שומר, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות מתקפת הפתע על ישראל. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.

חיים אישיים 
שומר יצאה בעבר עם המתאבק דולף זיגלר ועם הקומיקאי אנתוני ג'סלניק.

שומר נישאה לשף כריס פישר ב-3 בפברואר 2018, במאליבו שבקליפורניה. היא חשפה באחד ממופעי הסטנד-אפ שלה כי בן זוגה מאובחן כלוקה בתסמונת אספרגר. במאי 2019 נולד בנם.

פילמוגרפיה

קולנוע

טלוויזיה

קישורים חיצוניים

הערות שוליים

שחקניות קולנוע וטלוויזיה יהודיות אמריקאיות
סטנדאפיסטיות יהודיות אמריקאיות
קומיקאיות יהודיות אמריקאיות
תסריטאיות טלוויזיה יהודיות אמריקאיות
מפיקות טלוויזיה יהודיות אמריקאיות
במאיות טלוויזיה יהודיות אמריקאיות
פמיניסטיות יהודיות אמריקאיות
אמריקאים ממוצא אוקראיני-יהודי
זוכי אמי
מנחי האוסקר
יהודים שהופיעו ברשימת טיים 100
אמריקאים שהופיעו ברשימת טיים 100
ניו יורק: אישים
בוגרי אוניברסיטת טוסון
אמריקאיות שנולדו ב-1981
אמריקאים שנולדו ב-1981